
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01403/2014-04
06.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.02.2015. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ - ИНТЕРДИСЦИПЛИНАРНЕ СТУДИЈЕ са седиштем у Студентски трг 1, БЕОГРАД, ПИБ: 100052450, Матични број: 07003170,  испуњава прописане стандарде за акредитацију студијског програма  Докторске студије - ИНТЕЛИГЕНТНИ СИСТЕМИ НА СРПСКОМ И ЕНГЛЕСКОМ ЈЕЗИКУ у оквиру ИМ и то за 20 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ - ИНТЕРДИСЦИПЛИНАРНЕ СТУДИЈЕ са седиштем у Студентски трг 1, БЕОГРАД, је дана 25.07.2014. године поднела захтев за акредитацију студијског програма  Докторске студије - ИНТЕЛИГЕНТНИ СИСТЕМИ НА СРПСКОМ И ЕНГЛЕСКОМ ЈЕЗИКУ у оквиру ИМТ под бројем 612-00-01403/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ - ИНТЕРДИСЦИПЛИНАРНЕ СТУДИЈЕ и предлог одлуке, достављени су Комисији за акредитацију и проверу квалитета.
Основни квантитативни подаци о програму су:

1. Назив дипломе: Доктор наука - интелигентни системи
2. Да ли је у складу са листом НСВО: ДА 
3. Број наставника на студијском програму = 20
      

Број наставника са пуним радним временом = 20

           
Број наставника са непуним радним временом = 0

4. Број сарадника на студијском програму = 0

Број сарадника са пуним радним временом = 0


Број сарадника са непуним радним временом = 0

5. Трајање програма = 3 године, 6 семестара

6. Број ЕСПБ бодова = 180

7. Број студената који се уписује на прву годину = 20
8. Укупан број студената на свим годинама = 60
9. Просечан број часова активне наставе недељно по години = 20.33 

(I-20.50, II-20.50, III-20.00)
10. Просечан број часова предавања недељно по години = 5.17 

(I-9.0, II-6.50, III-0.00)
11. Проценат изборности на програму = 94.44
12. Просечно оптерећење наставника на програму = 1.20 

13. Просечно оптерећење сарадника на програму = 0.00
14. Проценат наставе коју држе наставници са пуним радним временом = 100% 



Број библиотечких јединица релевантних за студијски програм = 2257
Студијски програм припада ИМТ пољу (поља техничко-технолошких, медицинских, природно-математичких и друштвено-хуманистичких наука) и ИМТ области (рачунарске науке, математичке науке, психолошке науке, филозофија, медицинске науке) што је у складу са законом и листом области коју је утврдио Национални савет. Назив дипломе Доктор наука – интелигентни системи је у складу са листом звања коју је утврдио Национални савет, а дужина студија 3 године је у складу са законом.

Студијски програм је одобрен од стране Већа за студије при универзитету, Универзитета у Београду дана 13.05.2014. године, као и од стране Сената Универзитетa у Београду дана 20.05.2014.  
Наставници и сарадници Универзитета у Београду су укључени у 247 научно-истраживачка пројекта Министарства просвете, науке и технолошког развоја. 

Установа остварује сарадњу са већим бројем установа у земљи и свету, укупно 137 установа од којих је 9 у Србији. 

Установа има план научноистраживачког рада. Установа је приложила решење о акредитацији установе као научноистраживачке организације. 

На основу показатеља који се односе на научноистраживачки рад: број одбрањених теза, објављених  публикација, број научноистраживачких пројеката, број наставног особља укљученог у пројекте, установа је компетентна да реализује докторске студије. Листа наставника у сталном радном односу који су били ментори у изради доктората (8) доказује спремност установе за извођење докторских студија.
Структура студијског програма одговара захтевима стандарда и садржи све законом предвиђене елементе. Установа има податке о студијском програму на сајту установе http://www.ftn.bg.ac.rs. 
Сврха је јасно дефинисана, у складу са задацима установе и обезбеђује стицање прописаних компетенција.
Циљеви су јасно формулисани, у складу са задацима установе и укључују стицање компетенција и вештина. Циљеви студијског програма докторских студија су усклађени са савременим правцима развоја одговарајуће научне дисциплине у свету.

Савладавањем програма студенти стичу прописане опште и предметно специфичне способности. Компетенције су у складу са структуром и садржајем студијског програма,  прецизно описане и усклађене са исходима.

Структура курикулума обухвата распоред предмета по семестрима и детаљан опис предмета. На последњој години докторских студија активну наставу чини само студијски истраживачки рад. Поштоване су препоруке о броју и распореду часова активне наставе на студијском програму.

Број ЕСПБ предвиђен за тезу и предмете који су у непосредној функцији израде тезе већи је од 50% од укупног броја ЕСПБ.

Докторант је, на основу садржаја и структуре курикулума, стечених научних сазнања и усвојене научне методе као и захтева  за израду докторске дисертације, оспособљен за самосталан научно истраживачки рад.
Програм је целовит и свеобухватан, нуди најновија сазнања и усаглашен је са другим програмима на истој установи. 

Наведена су три акредитована програма иностраних високошколских установа са којима је предложени докторски програм усаглашен.  

Дефинисани су услови уписа, број студената који се уписује на студијски програм је усклађен са просторним кадровским и другим могућностима установе. Предвиђено је да се на студијски програм упише 20 студента на прву годину студија.

Број студената је у складу са бројем наставника који могу да буду ментори - укупно 14 ментора:

1. Витас М. Душко

2. Девеџић Б. Владан

3. Ђурић Драган

4. Јовановић М. Јелена

5. Катић М. Душко

6. Костић Ђ. Александар

7. Крстев Ј. Цветана

8. Марић М. Филип

9. Николић Д. Бошко

10. Павловић-Лажетић, М, Гордана

11. Поповић Б. Мирјана

12. Радојевић Г. Драган

13. Станимировић В. Зорица

14. Станковић С. Милош

У извођењу наставе учествује 20 наставника, од којих су сви са пуним радним временом, и сви испуњавају услове за држање наставе на докторским студијама. Просечно оптерећење наставника на студијском програму је 1.20 часова, а просечан број часова предавања је 5.17. 

Студенти полагањем испита стичу одређени број ЕСПБ бодова који се утврђују за сваки предмет према оптерећењу студената и према јединственој методологији.

Дефинисани услови који дефинишу процедуре везане за реализацију  докторске дисертације, и оцену њене научне вредности, усклађени су са захтевима из одговарајућег поља. Установа има Правилник институције о оцени докторске дисертације. Остварени научни доприноси се оцењују према броју научних публикација, што је регулисано општим актом Универзитета у Београду и у складу је са стандардима.  
Број наставника oдговара потребама програма у складу са стандардима. Испуњен је услов  да најмање половина од укупног броја наставника који учествују у извођењу наставе на студијском програму докторских студија буде ангажована са пуним радним односом. Такође је испуњен услов да 50% наставника буде укључено у научноистраживачке пројекте. 
На основу  приложених референци и листе предмета на којима су наставници ангажовани следи да су наставници  компетентни за предмете које изводе и испуњавају стандарде за дато научно односно уметничко поље. 

Предложени наставници имају радове објављене у научним часописима са SCI листе. Број предложених ментора може да покрије планирани број студената на студијском програму. Компетенције ментора одговарају стандардима у оквиру датог научног односно уметничког поља. 

Број компетентних наставника а посебно ментора обезбеђује оспособљавање студената докторских студија за самостални научни рад.

За извођење студијског програма обезбеђен је одговарајући простор за извођење наставе, одговарајући лабораторијски простор неопходан за експериментални рад и опрема базирана на савременим информационо-комуникационим технологијама.

Установа обезбеђује коришћење библиотечког фонда у обиму потребном за остварење програма докторских студија. Студенти докторских студија имају приступ базама података које су неопходне за израду докторских дисертација и за научноистраживачки рад.
Установа је приложила: План и буџет предвиђен за реализацију научноистраживачког рада, Уговоре о сарадњи са са другим високошколским установама и акредитованим институтима и међународним организацијама, као и  Прилог о доступним базама података и библиотечким ресурсима. 
Установа је формирала Kомисију за контролу квалитета на Факултету и приложила је Извештај о резултатима самовредновања и резултате студентске анкете. Приложени су документи: Правилник о уџбеницима и извод из Статута установе којим се регулише оснивање и делокруг рада Комисије за квалитет. Установа периодично преиспитује и унапређује стратегију обезбеђења квалитета. Установа је обезбедила све мере за спровођење самовредновања. Kомисија за контролу квалитета на Факултету броји 8 чланова, од којих је двоје из редова студената.
Након што је размотрила све релевантне чињенице, поткомисија је установила да студијски програм Интелигентни системи испуњава све законом прописане услове и стандарде па предлаже Комисији за акредитацију и проверу квалитета да изда ОДЛУКУ О АКРЕДИТАЦИЈИ за студијски програм докторских студија Интелигентни системи у ИМТ пољу и ИМТ области за упис 20 (двадесет) студената у прву годину у седишту Установе.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ - ИНТЕРДИСЦИПЛИНАРНЕ СТУДИЈЕ  за студијски програм Докторске студије - ИНТЕЛИГЕНТНИ СИСТЕМИ НА СРПСКОМ И ЕНГЛЕСКОМ ЈЕЗИКУ у оквиру ИМ испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ - ИНТЕРДИСЦИПЛИНАРНЕ СТУДИЈЕ    са седиштем у Студентски трг 1, БЕОГРАД, ПИБ: 100052450, Матични број: 07003170, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма Докторске студије - ИНТЕЛИГЕНТНИ СИСТЕМИ НА СРПСКОМ И ЕНГЛЕСКОМ ЈЕЗИКУ  у оквиру ИМТ и то за 20 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

